Путин: "Ресей АҚШ-пен қарым-қатынасының түзелгенін қалайды"
"Путин: "Ресей АҚШ-пен қарым-қатынасының түзелгенін қалайды"" | "https://abai.kz/post/46224"
TITLE: Путин: "Ресей АҚШ-пен қарым-қатынасының түзелгенін қалайды"
URL: https://abai.kz/post/46224
META: "Путин: "Ресей АҚШ-пен қарым-қатынасының түзелгенін қалайды"" | "https://abai.kz/post/46224"
DATE: 10.11.2016
AUTHOR(s): Абай-Ақпарат
TOTAL WORDS: 107
TEXT: Президент Владимир Путиннің мәлімдеуінше, Ресей АҚШ-пен қарым-қатынасының толық түзелгенін қалайды. Мемлекет басшысының пікірінше, бұл "оңайға түспейді", бірақ Кремль "өз қадамын жасауға дайын", - деп хабарлады "Интерфакс". Путиннің баспасөз хатшысы Дмитрий Песковтың айтуынша, Құрама Штаттардың жаңадан сайланған президенті Дональд Трамп ресми түрде қызметіне кіріспейінше, ресейлік басшы онымен келіссөздер жүргізбейді. АҚШ-тағы сайлаудың нәтижесінде Республикалық партияның өкілі Дональд Трамп сайлау алқасының 270-тен астам дауысын иеленіп, елдің 45-ші президенті атанды. Ресей Мемлекеттік думасының депутаттары оның жеңісін қуанышпен қарсы алды. Сайлау нәтижелері жарияланған соң Трамп өзінің жақтастары алдында сөз сөйлеп, АҚШ-тың мүддесі үшін қызмет ететінін, бірақ басқа да елдерге "әділ" қарайтынын мәлімдеді. "Біз жауласу емес, достасу жолдарын таңдаймыз", - деді Трамп. Aбай-ақпарат
